ഗിരീഷ് പുത്തഞ്ചേരി തന്നോട് ദേഷ്യപ്പെട്ട് മുറിയില് നിന്ന് ഇറങ്ങിപ്പോയി, ബിജു മേനോന് പറയുന്നു മലയാളികളുടെ പ്രിയ നടനാണ് ബിജു മേനോന്. യൂത്തിനിടയിലും കുടുംബപ്രേക്ഷകര്ക്കിടയിലും നടന് കൈനിറയെ ആരാധകരുണ്ട്. സഹതാരങ്ങളുമായി വളരെ അടുത്ത ബന്ധമാണ് താരത്തിനുളളത്. ഇപ്പോഴിതാ സോഷ്യല് മീഡിയയില് വൈറലാവുന്നത് ഗാനരചയിതാവ് ഗിരീഷ് പുത്തഞ്ചേരിയും ബിജു മേനോനും തമ്മിലുള്ള പിണക്കത്തെ കുറിച്ചാണ്. ഒരു മാധ്യമത്തിന് നല്കിയ അഭിമുഖത്തിലാണ് ബിജു മേനോന് ഇക്കാര്യം വെളിപ്പെടുത്തിയത്. ബിജു മേനോന്റെ വാക്കുകള് ഇങ്ങനെ.ഹരിദ്വാറില് വലിയ സൗകര്യങ്ങളൊന്നുമില്ലാത്ത ഒരു ആശ്രമത്തിന്റെ ഗസ്റ്റ് ഹൗസിലായിരുന്നു താമസം. വൈകുന്നേരങ്ങളില് എല്ലാവരും ഒത്തുകൂടുന്ന പതിവുണ്ട്. മിക്കവാറും ലാലേട്ടന്റെ റൂമിലായിരിക്കും. ഇതിനിടയിലാണ് താനൊരു പാട്ട് പാടിയത്. പെട്ടെന്ന് ഗിരീഷ് പുത്തഞ്ചേരിയുടെ മട്ടും ഭാവവും മാറി. തന്നോട് ദേഷ്യപ്പെടാന് തുടങ്ങി.നിനക്ക് അക്ഷരം അറിയാമോടാ എന്ന് ആക്രോശിച്ചു കൊണ്ട് അദ്ദേഹം തനിക്ക് വായിക്കാന് തന്ന എപിജെ അബ്ദുള് കലാമിന്റെ പുസ്തകവും തിരികെ വാങ്ങി മുറിക്ക് പുറത്തിറങ്ങി. താന് പാടിയത് ഗിരീഷ് തന്നെ എഴുതിയ ബാലേട്ടനിലെ ഇന്നലെ എന്റെ നെഞ്ചിലെ കുഞ്ഞു മണ്വിളക്കൂതിയില്ലേ. എന്ന് തുടങ്ങുന്ന ഗാനമാണ്. പക്ഷേ ഞാന് മംഗ്ലീഷിലാണ് പാടിയത്. യെസ്റ്റര്ഡേ എന്റെ ചെസ്റ്റിലെ സ്മാള് സോയില് ലാമ്ബ് ഊതിയില്ലേ.എന്ന്. ആ പാട്ടിനെ വികൃതമാക്കിയതിന്റെ ദേഷ്യമാണ് അന്ന് ഗിരീഷ് പ്രകടിപ്പിച്ചത്. എന്നാല് പിറ്റേന്ന് അങ്ങനെയൊരു സംഭവം നടന്ന ഭാവം പോലും അദ്ദേഹത്തിന്റെ മുഖത്ത് ഉണ്ടായിരുന്നില്ല. സൗഹൃദത്തോടെ പെരുമാറി. പക്ഷേ അന്നത്തോടെ പാട്ടുകളെ മംഗ്ലീഷ് വല്ക്കരിക്കുന്നത് താന് നിര്ത്തി. അടുത്തിടെ ബിജു മേനോന് വെളിപ്പെടുത്തിയ മറ്റൊരു സംഭവവും ചര്ച്ചയായിരുന്നു. ദൃശ്യം 2 ല് ചാന്സ് ലഭിച്ചിട്ടും അഭിനയിക്കാതിരുന്നതിനെ കുറിച്ചായിരുന്നു നടന് പറയഞ്ഞത്. അതേസമയം പ്രതിഫലം കുറഞ്ഞത് കൊണ്ടാണ് സിനിമയില് അഭിനയിക്കാതിരുന്നതെന്നുള്ള വാര്ത്തകളും പ്രചരിച്ചിരുന്നു. എന്നാല് അത് ശരിയല്ലെന്നാണ് താരം പറയുന്നത്. ദൃശ്യം 2ല് അഭിനയിക്കാന് കഴിയാതെ പോയത് മറ്റൊരു സിനിമയുടെ തിരക്ക് വന്നതിനാലാണ്, പ്രതിഫലം കൂട്ടിയതാണെന്നൊക്കെയുള്ള കാരണങ്ങള് എന്നെ അറയുന്നവര് പറയില്ല. പക്ഷേ സിനിമാ കണ്ടപ്പോള് വലിയ നഷ്ടമായി തോന്നി. അതുകൊണ്ട് തന്നെയാണ് ഇന്നും അവര് മലയാള സിനിമയുടെ നെടുംതൂണുകളായി നിലനില്ക്കുന്നത്.ബിജു മേനോന് പറഞ്ഞിരുന്നു.